**भारत सरकार**

**मानव संसाधन विकास मंत्रालय**

**उच्‍चतर शिक्षा विभाग**

**राज्य सभा**

**तारांकित प्रश्न संख्या : 15**

**उत्तर देने की तारीखः 24.11.2014**

**शिक्षा नीति में सुधार**

**\*15. श्रीमती कनक लता सिंहः**

**क्या मानव संसाधन विकास मंत्री यह बताने की कृपा करेंगे किः**

(क) क्या यह सच है कि मंत्रालय द्वारा शिक्षा नीति में कुछ सुधार करने का निर्णय लिया गया है;

(ख) यदि हां, तो तत्संबंधी ब्यौरा क्या है;

(ग) क्या इसके लिए केन्द्रीय शिक्षा सलाहकार बोर्ड से विचार विमर्श किया गया है या अन्य संस्थानों/विशेषज्ञों से इस संबंध में सुझाव आमंत्रित किए गए हैं;

(घ) तत्संबंधी ब्यौरा क्या है; और

(ङ) क्या शिक्षा नीति के प्रारूप में बदलाव करने के लिए कुछ विशिष्ट लोगों और संस्थाओं को प्राथमिकता दी गई है?

**उत्तर**

मानव संसाधन विकास मंत्री

**(**श्रीमती स्‍मृति ज़ूबिन इरानी)

(क) से (ङ) : **विवरण सदन के पटल पर रख दिया गया है।**

**\*\*\*\*\***

शिक्षा नीति में सुधार के संबंध में श्रीमती कनक लता सिंह द्वारा दिनांक 24.11.2014 को राज्‍य सभा में पूछे जाने वाले तारांकित प्रश्‍न सं. 15 के भाग (क) से (ङ) के उत्‍तर में उल्लिखित विवरण

1. और (ख) : **1992 में यथा संशोधित, राष्‍ट्रीय शिक्षा नीति 1986 शिक्षा के क्षेत्र में केंद्र सरकार की नीतियों के लिए मार्गदर्शी दस्‍तावेज रही है। विगत बीस वर्षों में शिक्षा के परिदृश्‍य में अनेक नई चुनौतियों के साथ महत्‍वपूर्ण बदलाव आए हैं। इसलिए सरकार ने एक नई शिक्षा नीति तैयार करने का प्रस्‍ताव किया है जिसका उद्देश्‍य मौजूदा और उभरती हुई चुनौतियों का सामना करना है।**

**(ग) से (ङ): जी नहीं, यह अभी तैयारी के स्‍तर पर है।**

**\*\*\*\*\***